Lav et referat af nedenstående tekst:

Tekst:
En gruppe nordjyder har her til morgen afleveret knap 1100 underskrifter til regionsrådsformand Ulla Astman. De vil have det private Nordic Medicare smidt på porten så hurtigt som muligt efter massiv kritik. Det vil regionsrådsmedlem Per Larsen også, og punktet var til behandling i forretningsudvalget i dag. - Vi håber, I vil læse vores kommentarer, og at I vil lytte til os - og hjælpe os, sagde Ulla Henriksen, da hun afleverede de 1.096 underskrifter til regionsrådsformand Ulla Astman forud for mødet. - Vi kunne have fået fire-fem gange så mange underskrifter, Men mange er bange for at skrive under. De ved simpelthen ikke, hvad der sker, hvis ledelsen hos Nordic Medicare får nys om, at de har skrevet under, tilføjede Ulla Henriksen, inden hun overrakte de mange protester til Ulla Astman. - Jeg kan love dig for, at vi tager sagen meget alvorligt, og at vi lytter. Og så søger vi at finde en løsning på det her, lovede Ulla Astman med underskrifterne i hånden. og gik ind til mødet. En af de tydeligste modstandere til Nordic Medicare er Per Larsen, der er medlem af regionsrådet og forretningsudvalget og repræsenterer De Konservative. Han håber, at de mange underskrifter kan få regionen til at overtage driften af klinikken. - Det tilbud, Nordic Medicare stiller til rådighed, er ikke godt nok. Der er for lidt personale, og der sker for mange fejl. Og der sker behandlinger, som jeg ikke vil tage ansvaret for. Nordic Medicare skal ud af den klinik, og regionen skal overtage, lyder det i klare vendinger fra Per Larsen. Den 29. august skal regionsrådet tage stillingen til situationen omkring Lægehuset.

Referat:
Borgerne i og omkring Pandrup er så trætte af Nordic Medicare, at de i dag afleverede 1000 protestunderskrifter til Region Nordjylland. - Hjælp os, trygler borgerne.